Anexa nr. 3 la H.C.L. nr. 
____ /______2026.

STUDIU DE OPORTUNITATE

	I. Descrierea și identificarea bunului ce urmează a fi concesionat
	Obiectul concesiunii îl constituie un teren situat în extravilanul comunei Vărbilău, satul Vărbilău, județul Prahova, T 11 parcelele 3858, 3859 și 3860, categoria de folosință arabil, număr cadastral 23311, și număr de Carte Funciară 23311 Vărbilău, în suprafată de 17.000 m.p.  
Vecinătățile proprietății sunt: 
La Nord – drum
La Sud – drum
La Est – drum
La Vest – punte pietonală 
Topografie: teren plat, forma neregulată 
Amenajări ale terenului: nu este cazul
Utilităţi: nu există.
Terenul face parte din domeniul privat al comunei Vărbilău, conform poziției  din Anexa nr. 3 la Hotărârea Consiliului Local al comunei Vărbilău nr. 99/30.10.2025.
	Terenul este liber de sarcini. 
	Obiectivul concesionării îl reprezintă amenajarea unui lac de agrement.

	II. Motive de ordin economic, financiar, social şi de mediu care justifică realizarea concesiunii
Inițiativa concesionării are ca obiectiv principal utilizarea amplasamentului la potentialul maxim, atat din punct de vedere al concedentului, Consiliul Local al comunei Vărbilău, cât și al concesionarului. 

1. [bookmark: _Hlk211939538]Motive de ordin economic și financiar
Prin concesionarea acestei suprafeţe de teren se va încasa o redevență care va constitui venit la bugetul local. Mai mult, concesionarul are obligația legală de a plăti taxa pe terenul concesionat, în condiții similare impozitului pe teren, conform Codului fiscal. 
De asemenea, în temeiul art. 451 alin. (2) din Legea nr. 85/2003 – Legea minelor coroborat cu art. 2 alin (2) din Procedura privind încasarea redevenţei obţinute prin concesionare din activităţi de exploatare a resurselor la suprafaţă ale statului şi a apelor minerale naturale carbogazoase sau necarbogazoase aprobată prin HGR nr. 70/2022, concesionarul datorează redevență minieră, din care: 20% se constitue venit la bugetul de stat, 35% venit la bugetul județului și 45% venit la bugetul local.

2. Motive de ordin social
Prin concesionarea terenului descris mai sus autoritatea publică locală urmărește atragerea capitalului privat în acțiuni ce vizează satisfacerea unor nevoi ale comunității locale, pentru o dezvoltare durabilă. 
De asemenea, desfășurarea activității economice pe acest teren poate determina crearea de noi locuri de muncă, atât în perioada de realizare a obiectivului, cât și după finalizarea acestuia, în cadrul activității comerciale desfășurate.
Amenajarea unui lac de agrement poate constitui un punct de atracție al comunei, o modalitate de petrecere a timpului liber pentru locuitorii comunei, dar și pentru turiștii care sunt din ce în ce mai atrași de localitatea noastră.

3. Motive de mediu
Concesionarul va avea obligația prin contractul de concesiune să respecte legislația în vigoare pe probleme de mediu, astfel încât impactul  de  mediu să fie la limita minimă.
De asemenea, se va asigura igienizarea terenului. Prin activitățile organizate și desfășurate pe acest teren se asigură condiții pentru gestionarea deșeurilor de orice fel. Sarcinile privind protecția mediului sunt, în totalitate, în seama concesionarului.
Concesionarului îi revin în exclusivitate și deplină răspundere toate obligațiile și condițiile legale ce trebuie îndeplinite pentru exploatarea terenului, precum obținerea de autorizații, avize, acorduri, licențe și orice alte documente necesare pentru realizarea obiectivului concesiunii.

III. Nivelul minim al redevenței
	Valoarea imobilului rezultat în urma evaluării trebuie recuperată conform prevederilor din art. 17 din legea 50/1991, republicata, cu modificarile si completarile ulterioare, în maxim 25 de ani. 
Conform raportului de evaluare nr. 12004/29.12.2025, întocmit de Evaluatorul autorizat Venete Răzvan, valoarea de piață a terenului este de 2 euro/m.p., respectiv 34.000 euro.
Valoarea terenului astfel rezultată va constitui prețul de pornire al licitației.
Valoarea redevenței minime anuale este de 2268 euro (189 euro/lună) pentru întreaga suprafață. Redevența se va achita anual, în primii 15 ani ai concesiunii. 
Nivelul minim de pornire al redevenței este de 2268 euro/17.000 m.p./an, plătibilă în 15 de ani.
	
IV. Modalitatea de acordare a concesiunii
	Concesiunea va fi acordată prin licitație publică deschisă  cu depunerea de oferte în plic închis, în conformitate cu prevederile art. 312 din OUG nr. 57/2019 privind Codul administrativ.

V. Durata estimată a concesiunii
	Durata estimată a concesiunii este de 49 de ani. 
VI. Termenele previzibile pentru realizarea procedurii de concesiune.
- comunicarea hotărârii adoptate către prefect: 10 zile lucrătoare de la adoptare (art. 197 alin. (1) din OUG nr. 57/2019);
- aducerea la cunoștință publică a hotărârii: 5 zile de la data comunicării oficiale către prefect (art. 198 alin. (2) din OUG nr. 57/52019);
- publicarea anunțurilor privind licitația: cel puțin 20 de zile calendaristice înainte de data limită pentru depunerea ofertelor;
- derularea procedurii prin care se determină oferta câștigătoare: minim 16 zile lucrătoare de la data limită pentru depunerea ofertelor;
- Încheierea contractului de concesiune: în termen de 20 de zile calendaristice de la comunicarea prevăzută la art. 319 alin. (23) din OUG nr. 57/2019
În concluzie, termenul estimat pentru finalizarea si perfectarea contractului este de 3 luni de la data adoptării hotărârii consiliului local.

VII. Avize necesare
În conformitate cu prevederile art. 108 lit. b), art. 308, alin. (4), lit. g) și art. 362 alin. (1) și alin. (3) din OUG 57/2019 privind Codul administrativ, pentru terenul care face obiectul Studiului de oportunitate s-a solicitat și obținut Avizul Administrației Naționale a Rezervelor de Stat și Probleme Speciale (A.N.R.S. – P.S.) nr. 709PD/25.02.2026, înregistrat la Primăria Comunei Vărbilău sub. Nr. 3824/09.03.2026, din care rezultă că „terenul nu se încadrează în structura sistemului național de apărare” și, în consecință, poate fi concesionat.
Avizul ANRS-PS, anexat, este parte componentă a Studiului de oportunitate.

Detaliile privind organizarea și desfășurarea procedurii de concesionare sunt stabilite prin Documentația de atribuire, supusă aprobării Consiliului Local.

